open-index/open-wikipedia-markdown huggingface dataset:
Lassenin piirikunta

**Lassenin piirikunta** () on Yhdysvaltojen Kalifornian osavaltiossa sijaitseva piirikunta. Sen väkiluku oli 34&nbsp;895 vuonna 2010, ja sen pinta-ala on 12&nbsp;200 neliökilometriä. Piirikunnan hallintokeskus ja ainoa kunta on Susanville.

## Asukkaat
Piirikunnan asukkaista 66,1 prosenttia on valkoisia, 18,4 prosenttia latinalaisamerikkalaisia ja 8,79 prosenttia mustia. 17,1 prosenttia puhuu muita kieliä kuin englantia. 95,5 prosenttia asukkaista on Yhdysvaltain kansalaisia. Piirikunnan väestön keski-ikä on 36,4 vuotta.

## Politiikka
Lassen on Kalifornian osavaltion republikaanisimpia piirikuntia. Viimeisin kerta, jolloin demokraatti voitti Lassenin piirikunnan presidentinvaaleissa oli vuonna 1976, kun demokraatti Jimmy Carter sai 54,3 prosenttia piirikunnan äänistä ja republikaani Gerald Ford 43,0 prosenttia. Vuoden 2024 presidentinvaaleissa republikaani Donald Trump sai 75,7&nbsp;% piirikunnan äänistä ja demokraatti Kamala Harris 21,9&nbsp;% äänistä.

## Kuvia piirikunnasta

Tiedosto:Lassen County Courthouse.jpg|Piirikunnan oikeustalo Susanvillessa.
Tiedosto:BLM Winter Bucket List -2- Eagle Lake ACEC, California, for Winter Solitude and Eagle Sightings (15462914833).jpg|Eagle Lake-järvi.


## Lähteet

## Aiheesta muualla
Rebecca Latimer Felton

**Rebecca Ann Felton** (o.s. **Latimer**, s. 10. kesäkuuta 1835 Decatur, Georgia – 24. tammikuuta 1930 Atlanta, Georgia) oli yhdysvaltalainen kirjailija, lehtori, sosiaalireformisti ja demokraattisen puolueen poliitikko. Hän oli Yhdysvaltain ensimmäinen naissenaattori sekä viimeinen orjia omistanut kongressiedustaja.

Latimer Felton syntyi vuonna 1835 Decaturissa Georgiassa hyvätuloiseen perheeseen, joka omisti orjia. Hän sai aikakaudelle poikkeuksellisesti muodollisen koulutuksen 17-vuotiaaksi asti, minkä jälkeen avioitui 18-vuotiaana William Harrell Feltonin kanssa ja muutti Cartersvilleen. Myös Latimer Felton omisti orjia ennen Yhdysvaltain sisällissotaa. William Feltonin taloudessa oli 50 orjaa, ja Latimer Felton sanoi myöhemmin, että "kaikki, mitä omistin, oli kiinni orjissa". Sisällissodan aikana William toimi lääkärinä rintamalla ja joutui jättämään vaimonsa yksin pitkiksikin ajoiksi. Sodan jälkeen perhe ajautui vararikkoon ja menetti mm. maatilansa. Hänen aviomiehestään tuli myöhemmin Yhdysvaltain edustajainhuoneen jäsen.

Latimer Feltonista tuli yhteiskunnallisesti merkittävä aktivisti, joka kannatti vankilauudistuksia, naisten äänioikeutta ja opetuksen uudistamista. Hän ajoi naistenoikeuksia ja erityisesti "sama palkka samasta työstä" -periaatetta. Valkoisen ylivallan kannattajana Yhdysvaltain mustan vähemmistön aseman parantaminen sen sijaan ei kiinnostanut häntä, eikä hän esimerkiksi ajanut äänioikeutta mustille naisille. Vuonna 1897 pitämässään puheessa Latimer Felton ilmaisi kannattavansa mustien miesten lynkkaamista naisten seksuaalisen turvallisuuden ylläpitämiseksi.

Georgian kuvernööri Thomas W. Hardwick nimitti Latimer Feltonin senaattoriksi Thomas E. Watsonin kuoleman jälkeen. Felton vannoi virkavalansa 21. marraskuuta 1922 ja toimi tehtävässä yhden vuorokauden, kunnes Watsonin seuraajaksi täytevaalissa valittu Walter F. George tuli hänen tilalleen. Nimityksen aikana Latimer Felton oli 87 vuotta ja 9 kuukautta vanha, ja siten vanhin senaatissa työt aloittanut poliitikko. Hän oli Georgian ainoa naissenaattori tammikuuhun 2020 saakka, jolloin Kelly Loeffler astui virkaan.

## Lähteet

## Aiheesta muualla
Salibandyn Champions Cup 2014

**Champions Cup 2014** oli järjestyksessään 22. salibandyn seurajoukkueiden Euroopan-mestaruusturnaus. Turnaus pelattiin Zürichissä 1.-5.10.2014.

Vuonna 2014 Champions Cup pelattiin viimeistä kertaa silloisella sarjajärjestelmällä. Vuodesta 2015 eteenpäin turnaus pelataan kolmipäiväisenä edellisen viiden päivän sijaan.

## Joukkueet

**Miehet**
*  Falun
*  Happee
*  Wiler-Ersigen
*  Vitkovice
*  GC Zürich
*  Lekrings

**Naiset**
*  Djurgården
*  SB-Pro
*  Piranha Chur
*  Vitkovice
*  Zug
*  Nauka

## Miehet
### Alkulohkot
**Lohko A**

**Lohko B**

### Pudotuspelit

## Naiset
### Alkulohkot
**Lohko A**

**Lohko B**

### Pudotuspelit

## Lähteet
* http://floorball.org/cc2014
Marie-Cécile Zinsou

**Marie-Cécile Zinsou** (s. 1982 Pariisi) on ranskalais-beniniläinen taidehistorioitsija ja yrittäjä. Hän on vuonna 2005 Cotonoussa perustetun Zinsou-säätiön puheenjohtaja. Säätiö edistää nykytaidetta Afrikassa ja ajaa kulttuurisia, koulutuksellisia ja sosiaalisia aloitteita. Vuonna 2014 hän avasi ensimmäisen nykytaiteen museon Beninissä.

## Elämäkerta
Marie-Cécile Zinsou syntyi Pariisissa vuonna 1982. Hän varttui Ranskassa ja Englannissa. Hän on peräisin beniniläisten poliitikkojen ja älymystön suvusta ja Ranskan ja Beninin kaksoiskansalainen.  Hänen isänsä on taloustieteilijä Lionel Zinsou, joka työskenneltyään Ranskassa palasi Beniniin, missä hän oli pääministeri kesäkuusta 2015 huhtikuuhun 2016, jolloin hän hävisi toisella kierroksella vuoden 2016 vaaleissa. Marie-Cécile Zinsou on myös Émile Derlin Zinsoun, Dahomeyn (nykyinen Benin) entisen presidentin, ja merkittävän beniniläisen kardinaalin Bernardin Gantinin jälkeläinen. Zinsou opiskeli L'Ecole Alsacienessa Pariisissa ja jatkoi opiskelemalla taidehistoriaa Pariisin amerikkalaisessa yliopistossa.

Vuonna 2003 hän osallistui SOS-lapsikylätoimintaan Beninissä. Vuonna 2005 hän aloitti Beninissä toimivan yrityspalveluyrityksen CSEB:n. Saman vuoden kesäkuussa hän oli mukana ja ylläpitämässä sukunsa rahoittamaa Zinsou-säätiötä Cotonoussa. Taidekeskus organisoi näyttelyitä tai kiertonäyttelyitä, julkaisee kirjoja ja pitää yllä kirjastoja ja koulutusta. Vuonna 2013 hän avasi Beninin ensimmäisen nykytaiteen museon Ouidahissa. Marie-Cécile Zinsou on sanonut: "Zinsou-säätiö on perustettu luomaan tilaa taiteilijoiden ja yleisön vuoropuhelulle. Työskentelin lasten kanssa ja halusin heidän saavan tietää kulttuuristaan ja yritin antaa heille käsityksen ajasta, jota elämme.  Taide on tietysti paras tapa tehdä se.  Lopuksi olimme sitä mieltä, että emme keskity vain nykytaiteeseen, ja niinpä olemme työskennelleet perintöhankkeissa ja kulttuuriperintörakennuksessa, jossa museo on."

Lokakuussa 2021 Marie-Cécile Zinsou nimitettiin Rooman Villa Medicin hallituksen puheenjohtajaksi.

## Näkemyksiä kulttuuriperinnöstä
Marie-Cécile Zinsou on ottanut kantaa Ranskasta Afrikkaan palautettavaan kulttuuriperintöön. Hän totesi *[[Le Monde|Le Monden]]* haastattelussa, että ranskalaisten on lopetettava aiheen tarkastelu ainoastaan omasta näkökulmastaan, heidän on nähtävä, miten palautus voi muuttaa Afrikkaa. "Kulttuuriperinnön palauttaminen ei ole vain sitä, että on ovi, kaksi afrikkalaista naamiota ja valtaistuin, vaan sitä, että saavutetaan ylpeys." 

Marie-Cécile Zinsoun näkemyksen mukaan afrikkalaisten valtioiden on oltava vastuullisia mutta ranskalaiset eivät saa asettaa ehtoja restituutiolle. Meille ei saa sanoa, että annamme teille esineet takaisin vain, jos pystytte pitämään niistä huolen. Restituutio pakottaa valtiot luomaan museoita ja saamaan ne saavutettaviksi.

## Palkinnot
Vuonna 2014 Zinsou-säätiölle myönnettiin Japanin taideyhdistyksen nuorten taiteilijoiden apuraha Praemium Imperiale. Myös vuonna 2014 Marie-Cécile Zinsoulle myönnettiin *Chevalier de l'ordre des Arts et des Lettres*.

## Katso myös
*Zinsou-säätiö

## Lähteet
Savo (täsmennyssivu)

**Savo** voi tarkoittaa seuraavia:

## Suomessa
### Maakunta

* Savo, historiallinen maakunta ja kahden nykymaakunnan alueesta käytetty nimitys Suomessa. Tähän liittyvät:
** *[[Savo (sanomalehti)|Savo]]*, alkuun *Sawo*, Kuopiossa vuosina 1878–1972 ilmestynyt sanomalehti
** Radio Savo, Pohjois-Savon alueella toimiva Ylen maakuntaradio
** SB Savo, nilsiäläinen salibandyn erikoisseura
** 1494 Savo, asteroidi päävyöhykkeellä
** *Savo*, Luonteri Surf -yhtyeen albumi
** Born In The S.A.V.O., Sleepy Sleepers -yhtyeen albumi

### Muita
* Savo, kylä Kangasalla
* Savo, suomenkielinen sukunimi:
** Juho Savo, Varsinais-Suomen liiton maakuntajohtaja

## Muualla
* Savo, Salomonsaariin kuuluva saari eteläisellä Tyynellämerellä
Robert Tinning

**Robert Noel Patrick ”Bob” Tinning** (25. joulukuuta 1925 Sydney – 19. toukokuuta 2001) oli australialainen soutaja ja olympiamitalisti.

Tinning voitti kahdeksikoissa olympiapronssia Helsingissä 1952.

## Lähteet
* Bob Tinning Bio, Stats, and Results Olympics at Sports-Reference.com 

### Viitteet
Rachael Taylor (soutaja)

**Rachael Taylor** (s. 6. toukokuuta 1976 Ballarat, Victoria, Australia) on australialainen soutaja, joka saavutti urallaan olympiahopeaa ja kaksi MM-mitalia.

Taylor nousi arvokilpailusoutajaksi 1990-luvun jälkipuoliskolla. Hän sijoittui MM-kilpailuissa 1997 perämiehettömässä kaksikossa Bronwyn Thompsonin parina neljänneksi ja MM-kilpailuissa 1998 kahdeksikossa neljänneksi. Suurimmat menestyksensä hän saavutti perämiehettömässä kaksikossa Kate Slatterin parina. He saavuttivat MM-pronssia 1999 ja olympiahopeaa Sydneyssä 2000. Vuonna 2002 Taylor saavutti vielä kahdeksikossa MM-hopeaa.

## Lähteet
Edward Pain

**Edward Oscar Guthrie ”Ted” Pain** (15. heinäkuuta 1925 Thirroul – 6. tammikuuta 2000 Greenwich) oli australialainen soutaja ja olympiamitalisti.

Pain voitti kahdeksikoissa olympiapronssia Helsingissä 1952.

## Lähteet
* Ted Pain Bio, Stats, and Results Olympics at Sports-Reference.com 

### Viitteet
3 kaveria

**3 kaveria** on vuonna 2012 perustettu suomalainen jäätelöbrändi, jolla nimellä suomalaisomisteinen Kolmen Kaverin Jäätelö Oy valmistaa jäätelöitä Helsingin Kivikossa. Yritys työllistää 40 ihmistä.

Yhtiö myy jäätelöitään 500 millilitran kotipakkauksissa. Maaliskuussa 2020 yhtiö lanseerasi viisi jäätelöpuikkoa ensimmäisenä pienempänä suomalaisena jäätelövalmistajana. Vuonna 2022 yhtiön valikoima laajeni jäätelötuutteihin. Vuonna 2024 yritys alkoi valmistaa myös sorbettia.

## Brändin historia
*3 kaveria* -jäätelöbrändin taustalla ovat Heikki Huotari, Ilkka Wikholm ja Sauli Saarnisto, jotka saivat vuonna 2012 idean alkaa valmistaa jäätelöä. Tuotanto aloitettiin 300 euroa maksaneella jäätelökoneella, minkä jälkeen helmikuussa 2013 myytiin ensimmäinen jäätelöpurkki. Kolmikko kävi hakemassa oppia jäätelön tekemiseen myös Italiassa paikallisella jäätelöntekokurssilla. Kahdessa vuodessa tuotteet oli saatu jo Suomen kattavaan jakeluun. Yritys on alusta alkaen käyttänyt pääsääntöisesti suomalaisia raaka-aineita tuotteissaan.

Toimintansa yritys aloitti Itä-Helsingin Kontulassa vuonna 2013. Tuotanto siirrettiin Kivikkoon vuonna 2019.

3 kaveria oli vuonna 2017 Suomen arvostetuin jäätelöbrändi. Vuonna 2020 Kolmen Kaverin Jäätelö Oy teki 7,5&nbsp;miljoonan euron liikevaihdollaan 1,1&nbsp;miljoonan euron tuloksen.

## Myynti ulkomailla
Suomen lisäksi 3 kaveria -jäätelöä on vuodesta 2017 asti myyty Ruotsissa nimellä Tre Vänners Glass. Vuonna 2018 myynti laajeni Saksaan, jossa jäätelöä markkinoidaan nimellä 3 Freunde Eis.

## Lähteet

## Aiheesta muualla
* 3 kaverin kotisivut
Monash-yliopisto

**Monash-yliopisto** () on suuri australialainen julkinen yliopisto, jonka pääkampukset sijaitsevat Melbournessa, Australian Victorian osavaltiossa. Yliopistolla on toimipisteitä myös Australian ulkopuolella. Yliopisto on perustettu vuonna 1958 ja nimetty kenraali, Sir John Monashin mukaan.

Yliopistossa opiskeli vuonna 2017 runsas 78&nbsp;200 opiskelijaa. Heistä noin 52&nbsp;300 suoritti alempaa korkeakoulututkintoa, 20&nbsp;600 ylempää tai jatkotutkintoa ja runsas 4&nbsp;800 oli ylimmän tason tutkimustyön parissa, vajaa 500 ei ollut tutkinto-opiskelijoita. Yliopiston tutkimusrahoituksen suuruus oli 342 milj. AUD (2017), josta puolet oli myönnetty lääketieteelliseen tutkimukseen. 

Yliopistolla on Melbournessa neljä kampusta (Clayton, Caulfield, Peninsula, Parkville) ja kaksi muuta toimipistettä.  Ulkomailla yliopistolla on kaksi omaa kampusta (Malesia, Etelä-Afrikka) ja toimipiste Italiassa (Monash University Prato Centre) sekä yhteistyötoimipisteet Kiinan Suzhoussa (Southeast University, myös nimellä Suzhoun kampus), Intian Mumbaissa (IIT Bombay). Kampusalueista suurimmat olivat Clayton (runsas 40&nbsp;700 opiskelijaa), Caulfield (19&nbsp;500) ja yliopiston Malesian kampus (runsas 8&nbsp;000). Yhteensä Australian ulkopuolella eli lähinnä Monash-yliopiston Malesian ja Etelä-Afrikan kampuksilla sekä kolmessa muussa toimipisteessä opiskeli noin 10&nbsp;700 yliopiston opiskelijaa.

Vuonna 2018 ARWU-yliopistoranking (Shanghai-ranking) luokitteli Monash-yliopiston sijalle 91 maailmassa. Se oli tämän vertailun mukaan Australian viidenneksi korkeatasoisin yliopisto. 

## Lähteet

## Aiheesta muualla
Hiljainen paikka

**Hiljainen paikka** () on vuonna 2018 ensi-iltansa saanut kauhuelokuva, jonka on ohjannut John Krasinski. Elokuvan pääosissa ovat Emily Blunt, John Krasinski, Millicent Simmonds ja Noah Jupe. Elokuvan tapahtumat sijoittuvat maatilalle, jossa asuu nelihenkinen perhe. Perhe joutuu kamppailemaan post-apokalyptisessa maailmassa, jossa elää herkkäkuuloisia mutta sokeita avaruusolentoja, jotka saalistavat kuulonsa perusteella.

Elokuva sai ensi-iltansa Yhdysvalloissa 9. huhtikuuta 2018 ja Suomessa 13. huhtikuuta 2018. Elokuva käynnisti *[[Hiljainen paikka (elokuvasarja)|Hiljainen paikka]]* -elokuvasarjan. Jatko-osa *[[Hiljainen paikka: Osa 2]]* sai maailmanensi-iltansa maaliskuussa 2020 ja teatteriesityksensä kesällä 2021. *[[Hiljainen paikka: Päivä yksi]]* -niminen esiosa sai ensi-iltansa Suomessa 5. heinäkuuta 2024. Neljättä elokuvaa suunniteltiin alun perin vuodelle 2025, mutta helmikuussa 2024 ilmoitettiin, että elokuvan julkaisu lykkääntyy. 

## Näyttelijät

## Lähteet

 

## Aiheesta muualla
*
Turn Back the Clock (kappale)

**Turn Back the Clock** on brittiläisen popyhtyeen Johnny Hates Jazzin kappale vuodelta 1987. Se on yhtyeen vuoden 1988 esikoisalbumin *[[Turn Back the Clock (albumi)|Turn Back the Clock]]* nimikkokappale ja kolmas single, joka albumilta julkaistiin. 

”Turn Back the Clock” sijoittui Britannian singlelistan ja Suomen virallisen listan 12. sijalle sekä *[[Billboard]]in* Adult Contemporary -singlelistan 5. sijalle. 

## Lähteet
Turn Back the Clock (albumi)

**Turn Back the Clock** on brittiläisen popyhtyeen Johnny Hates Jazzin esikoisalbumi, jonka Virgin Records julkaisi vuonna 1988. Albumi sijoittui Britannian albumilistan 1. sijalle, Suomen virallisen listan 1. sijalle, Topplistanin 1. sijalle ja Yhdysvaltain Billboard 200 -albumilistan 56. sijalle. Kim Wilde laulaa taustalaulun kappaleessa ”Turn Back the Clock”, joka sijoittui 12. sijalle niin Britannian singlelistalla kuin Suomen listalla.

## Kappaleet
#Shattered Dreams – 3.26
#Heart of Gold – 3.20
#Turn Back the Clock – 4.30
#Don’t Say It’s Love – 3.43
#What Other Reason – 3.20
#I Don’t Want to Be a Hero – 3.37
#Listen – 3.40 (Phil Thornalley)
#Different Seasons – 3.31 (Clark Datchler, Calvin Hayes)
#Don’t Let It End This Way – 3.40
#Foolish Heart – 3.32 (Ian McDonald, Calvin Hayes, Mike Nocito, Phil Thornalley)

## Arvostelut
*AllMusic: 

## Lähteet
Herluf Bidstrup

**Christian Hans Herluf Bidstrup** (10. tammikuuta 1912 Berliini, Saksan keisarikunta – 26. joulukuuta 1988 Lillerød, Tanska) oli tunnettu tanskalainen pilapiirtäjä.

Bidstrup arvosteli varsinkin länsimaisia vallanpitäjiä. Hän tunnustautui kommunistiksi. Hän sai Neuvostoliitosta Leninin rauhanpalkinnon ja arvostetun Työn punaisen kunniamerkin. Häntä on arvioitu myös länsimaissa ja arvostettukin.

Jyllands-Postenin artikkelissa vuodelta 2000 verrataan Bidstrupia sellaisiin kuuluisuuksiin kuin Hans Christian Andersen, Karen Blixen ja Martin Andersen Nexø, mutta hänen arvioidaan jääneen poliittisista syistä vähemmälle huomiolle. 

## Lähteet

## Aiheesta muualla
*Herluf Bidstrup – Cartoons
Johnny Hates Jazz

**Johnny Hates Jazz** on vuonna 1986 Lontoossa perustettu brittiläinen popyhtye. Yhtye koostuu tällä hetkellä laulajasta ja kosketinsoittajasta Clark Datchlerista ja basistista Mike Nocitosta. Yhtyeen perustajajäsenenä oli myös kosketinsoittaja Calvin Hayes.

## Historia
Johnny Hates Jazz nimettiin yhtyeen jäsenten ystävän mukaan, joka vihasi jazzia. Trion ensimmäisen singlen ”Me and My Foolish Heart” julkaisi RAK Records yhtyeen perustamisvuonna 1986. Johnny Hates Jazz halusi levytyssopimuksen suuren levy-yhtiön kanssa ja sen jälkeen, kun he olivat soittaneet jazzklubilla vuoden 1986 lopulla, he pääsivät allekirjoittamaan levytyssopimuksen Virgin Recordsin kanssa. Johnny Hates Jazzin esikoissingle uudella levy-yhtiöllä nimeltä ”Shattered Dreams” teki yhtyeen kuuluisaksi. Kappale sijoittui Britannian singlelistan viidennelle sijalle ja Yhdysvaltain singlelistan toiselle sijalle. Johnny Hates Jazzin esikois-LP *[[Turn Back the Clock (albumi)|Turn Back the Clock]]* julkaistiin vuonna 1988 ja myi moninkertaista platinaa niin Englannissa kuin Yhdysvalloissakin. 

Johnny Hates Jazzin seuraavat singlet eivät enää menestyneet Yhdysvalloissa, mutta yhtyeen kotimaassa ne menestyivät. Britanniassa kappaleista ”I Don’t Want to Be a Hero,” ”Turn Back the Clock,” ”Heart of Gold,” ja ”Don’t Say It’s Love” tuli hittejä. Menestyksestä huolimatta Datchler lähti yhtyeestä vuoden 1988 kesällä ja aloitti soolouran. Hayes ja Nocito korvasivat Datchlerin tuottajalla Phil Thornalleylla Johnny Hates Jazzin vuoden 1991 albumilla *[[Tall Stories]]*. Albumi ei menestynyt ja yhtye hajosi. Johnny Hates Jazz palasi takaisin yhteen alkuperäisellä triolla vuonna 2009 ja julkaisi vuonna 2013 albumin *[[Magnetized]]*.

## Diskografia
### Studioalbumit
**[[Turn Back the Clock (albumi)|Turn Back the Clock]]* (1988)
**[[Tall Stories]]* (1991)
**[[Magnetized]]* (2013)
**[[Turn Back the Clock 30th Anniversary Edition]]* (2018)

### Kokoelma-albumit
**[[The Very Best of Johnny Hates Jazz]]* (1993)
**[[Best of the ’80s]]* (2000)

### Singlet
* ”Me and My Foolish Heart” (1986)
* ”Shattered Dreams” (1987)
* ”I Don’t Want to Be a Hero” (1987)
* ”Turn Back the Clock” (1987)
* ”Heart of Gold” (1988)
* ”Don’t Say It’s Love” (1988)
* ”Turn the Tide” (1989)
* ”Let Me Change Your Mind Tonight” (1991)
* ”The Last to Know” (1991)
* ”Magnetized” (2013)

## Lähteet

## Aiheesta muualla
* Johnny Hates Jazzin viralliset kotisivut
Cape Bordan majakka

**Cape Bordan majakka** on majakka Kengurusaarella Etelä-Australian osavaltiossa Australiassa. Se sijaitsee Kengurusaaren luoteiskärjessä. Majakka on rakennettu vuonna 1958. Se on Etelä-Australian kolmanneksi vanhin majakka ja ainoa Etelä-Australian neliönmuotoinen majakka. Korkeutta sillä on 10 metriä. Majakka automatisoitiin vuonna 1989.

## Lähteet
Turn Back the Clock

**Turn Back the Clock** voi viitata: 

**[[Turn Back the Clock (albumi)|Turn Back the Clock]]*, Johnny Hates Jazzin albumi 
**”Turn Back the Clock”, albumin nimikkokappale
*”Turn Back the Clock”, Steam Powered Giraffen kappale albumilta *[[MK III]]* 
**[[Turn Back the Clock (elokuva)|Turn Back the Clock]]*, Edgar Selwynin ohjaama komediaelokuva vuodelta 1933
Länsi-Australian yliopisto

**Länsi-Australian yliopisto** (, lyhennys *UWA*) on australialainen julkinen tutkimusyliopisto, jonka pääkampus (Crawley) sijaitsee Perthissä, Australian Länsi-Australian osavaltiossa. Yliopistolla on Perthissä myös toinen toimipiste (Claremont). UWA:n pienempi kampus toimii Albanyn satamakaupungissa. Yliopisto on perustettu vuonna 1911 ja se on Brittiläisen kansainyhteisön ensimmäinen kaikille yhteiskuntaluokille vapaa yliopisto.

Yliopistossa opiskeli noin 24&nbsp;000 opiskelijaa (2016). Akateemiseen henkilökuntaan kuului runsas 1&nbsp;400 henkeä. Yliopistolla on neljä tiedekuntaa ja kaksi merkittävämpää erillisosastoa. Nämä ovat
* Faculty of Arts, Business, Law and Education
* Faculty of Engineering and Mathematical Sciences
* Science
* Health and Medical Sciences
* School of Indigenous Studies
* Graduate Research School

Yliopiston kokonaisrahoituksen suuruus oli 946,8 miljoonaa Australian dollaria (2015) ja tästä tutkimusrahoituksen osuus oli 195,1 miljoonaa AUD.

Vuonna 2018 ARWU-yliopistoranking (Shanghain lista) luokitteli Länsi-Australian yliopisto sijalle 93 maailmassa. Se oli tämän vertailun mukaan Australian kuudenneksi korkeatasoisin yliopisto. 

## Lähteet

## Aiheesta muualla
Karsinnat salibandyn naisten maailmanmestaruuskilpailuihin 2019

**Karsinnat [[Salibandyn naisten maailmanmestaruuskilpailut 2019|salibandyn naisten maailmanmestaruuskilpailuihin 2019]]** järjestettiin tammi-helmikuun vaihteessa. Karsinnat pelattiin Puolassa, Slovakiassa, Thaimaassa ja USA:ssa. Kisaisäntä Sveitsi pääsi suoraan kisoihin.

Karsintoihin osallistui 28 maajoukkuetta, joista 15 pääsi joulukuussa 2019 pelattavaan lopputurnaukseen. Karsinnat pelattiin alueittain Euroopan, Aasia-Oseanian ja Amerikan lohkoissa.

## MM-kisoihin selvinneet joukkueet

## Karsinnat maanosittain
### Eurooppa

Euroopan karsintoihin osallistuu 18 maata, jotka on jaettu neljään lohkoon. Lohkot 1 ja 3 pelataan Puolan Gdanskissa ja lohkot 2, sekä 4 Slovakian Trencinissä. Lohkojen kaksi parasta, sekä kaksi parasta kolmosta etenevät lopputurnaukseen.

**Eurooppa 1**

**Eurooppa 2**

**Eurooppa 3**

**Eurooppa 4**

### Aasia-Oseania

Aasian ja Oseanian karsinnat järjestettiin Bankokissa. 27. tammikuuta–1. helmikuuta 2019. Karsintoihin osallistui kahdeksan Aasian ja Oceanian salibandyliitto AOFC:n 15 jäsenmaasta. Lohkojen voittajat pääsivät suoraan joulukuun MM-turnaukseen ja pelasivat vastakkain karsintojen finaalissa. Lohkojen 2. ja 3. pelasivat välierät ottelupareilla A2 vs B3, sekä B2 vs A3. Välierien voittajat pääsivät MM-kisoihin ja pelasivat vastakkain karsintojen pronssiottelussa.

**Lohko A**

**Lohko B**

Välierissä Thaimaa voitti Malesian ja Singapore Uuden-Seelannin. Pronssiottelussa Thaimaa voitti Singaporen 5–4. Loppuottelussa kohtasivat Australia ja Japani, joista ensimmäinen voitti ottelun 5–4.

### Amerikka

Amerikan karsinnat pelattiin Detroitissa Yhdysvalloissa 8.–9. helmikuuta 2019. Karsintoihin osallistui vain Yhdysvallat ja Kanada. Joukkueet pelasivat kahdesti toisiaan vastaan. Toinen maa pääsi mukaan joulukuun MM-turnaukseen. Yhdysvallat voitti kummatkin ottelut edeten näni lopputurnaukseen.

## Lähteet
Harry Triguboff

**Harry Triguboff** (s. 3. maaliskuuta 1933 Liaoning, Kiina) on australialainen yritysjohtaja ja yksi maan rikkaimmista henkilöistä. Triguboff on luonut omaisuutensa pääasiassa kiinteistöillä. Hänen omaisuuden arvoksi lasketaan 10 miljardia Yhdysvaltain dollaria. ''Forbesin'' Australian 50 rikkaimmain listalla hänen sijoituksensa toinen.

Harry Triguboff syntyi Kiinassa venäläistaustaiseen juutalaisperheeseen. Australiaan hän saapui teini-ikäisenä vuonna 1948. Hän aloitti työuransa tekstiilien parissa, kunnes siirtyi kiinteistötoimintaan 1960-luvulla. Triguboff on naimisissa ja hänellä on kaksi lasta.

Menestyksensä hän loi kiinteistöillä. Meriton-yhtiö on erikoistunut asuinkäyttöön tarkoitettuihin tornitaloprojekteihin, erityisesti Lounais-Queenslandin osavaltiossa Brisbanen ympärillä. Lempinimi "High Rise Harry" tulikin juuri 75&nbsp;000 asunnon nopeasta rakentamisesta markkinoiden tarpeeseen.

## Lähteet
Lapsuudenkoti

**”Lapsuudenkoti”** tai **”Lapsuuden koti”** (*”On the Banks of the Wabash, Far Away”*) on yhdysvaltalainen laulu vuodelta 1897. Sen on säveltänyt ja sanoittanut Paul Dresser. Nostalgisessa laulussa hän muistelee lapsuuttaan Indianan maaseudulla Wabash-joen varrella. Laulu nousi 1900-luvun vaihteen Yhdysvalloissa suureksi myyntimenestykseksi nuottijulkaisuna.

Kappaleesta tehtiin maaliskuussa 1913 Indianan osavaltion virallinen tunnuslaulu. Sen suosio toimi innoituksena James Hanleyn ja Ballard MacDonaldin niin ikään Indianan osavaltiota kuvailevalle laululle ”(Back Home Again in) Indiana” (1917). Kappale pohjautui niin vahvasti Dresserin sävellykseen, että Dresserin kuoleman jälkeen hänen veljensä, kirjailija Theodore Dreiser haastoi Hanleyn ja MacDonaldin oikeuteen kappaleen plagioinnista. Oikeus kuitenkin hylkäsi syytteet. ”Indiana” on sittemmin saavuttanut jopa suuremman menestyksen kuin ”On the Banks of the Wabash, Far Away”.

Laulun vanhin suomennos on Wäinö Solan tekemä käännös ruotsalaisen Karl-Ewert Christensonin sanoituksesta ”Barndomshemmet”. Laulu alkaa sanoilla ”Vielä nytkin muistan viljapellot laajat...”. Tunnetuin suomenkielinen levytys lienee Tapio Rautavaaran vuonna 1959 tekemä, mutta laulun ovat suomeksi levyttäneet myös Otto Pyykkönen 1924, Erik Kivi 1926, Gustav Nieminen 1929, Teemu Grönberg 1942, Finntrio 1967 ja Pasi Kaunisto vuonna 1983.

## Alkuperäiset sanat

1.
Round my Indiana homestead wave the cornfields,
In the distance loom the woodlands clear and cool.
Oftentimes my thoughts revert to scenes of childhood,
Where I first received my lessons, nature’s school.
But one thing there is missing from the picture,
Without her face it seems so incomplete.
I long to see my mother in the doorway,
As she stood there years ago, her boy to greet.

:(Kertosäe)
:Oh, the moonlight’s fair tonight along the Wabash,
:From the fields there comes the breath of newmown hay.
:Through the sycamores the candle lights are gleaming,
:On the banks of the Wabash, far away.

2.
Many years have passed since I strolled by the river,
Arm in arm, with sweetheart Mary by my side,
It was there I tried to tell her that I loved her,
It was there I begged of her to be my bride.
Long years have passed since I strolled thro’ the churchyard.
She’s sleeping there, my angel, Mary dear,
I loved her, but she thought I didn’t mean it,
Still I’d give my future were she only here.

## Lähteet
Nick Green

**Nicholas David "Nick" Green** (s. 4. lokakuuta 1967 Melbourne, Australia) on australialainen soutaja, joka voitti urallaan kaksi olympiakultaa ja neljä maailmanmestaruutta.

Green saavutti suurimmat menestyksensä perämiehettömässä nelosessa. Hän voitti maailmanmestaruuden Tasmaniassa 1990 ja Wienissä 1991 sekä olympiakultaa Barcelonassa 1992 ja Atlantassa 1996. Olympiavoittojen välillä hän sijoittui Tampereen MM-kilpailuissa 1995 viidenneksi. Viimeisissä MM-kilpailuissaan Kölnissä 1998 hän voitti kultaa sekä perämiehellisessä kaksikossa että perämiehellisessä nelosessa.

## Lähteet
Mike McKay

**Michael Scott "Mike" McKay** (s. 30. syyskuuta 1964 Melbourne, Australia) on australialainen soutaja, joka voitti urallaan kaksi olympiakultaa ja yhteensä neljä olympiamitalia sekä neljä maailmanmestaruutta.

McKay voitti ensimmäisen maailmanmestaruutensa kahdeksikossa Nottinghamissa 1986. Kööpenhaminan MM-kilpailuissa 1987 Australian kahdeksikko sijoittui neljänneksi ja Soulin olympialaisissa 1988 viidenneksi. Tämän jälkeen McKay kilpaili perämiehettömässä nelosessa ja voitti maailmanmestaruuden Tasmaniassa 1990 ja Wienissä 1991 sekä olympiakultaa Barcelonassa 1992. Tampereen MM-kilpailuissa 1995 australialaiset jäivät viidenneksi mutta Atlantan olympialaisissa 1996 McKay voitti toisen olympiakultansa.

Kölnin MM-kilpailuissa 1998 McKay voitti kultaa perämiehellisessä nelosessa ja saavutti hopeaa perämiehettömässä kaksikossa. Tämän jälkeen hän palasi kahdeksikkoon, jossa Australia jäi St. Catharinesin MM-kilpailuissa 1999 B-finaaliin mutta saavutti olympiahopeaa Sydneyn olympialaisissa 2000. McKay kilpaili viidensissä olympialaisissaan Ateenassa 2004 ja saavutti kahdeksikossa pronssia.

## Lähteet
Salibandyn naisten maailmanmestaruuskilpailut 2019

**Salibandyn naisten maailmanmestaruuskilpailut 2019** olivat järjestyksessään 12. maailmanmestaruuskilpailut. Ne järjestettiin joulukuussa 2019 Sveitsin Neuchâtelissa. Kisoihin lähti hallitsevana maailmanmestarina Ruotsi, joka oli voittanut kuusi viimeistä maailmanmestaruutta.

Karsinnat MM-kisoihin pelattiin tammi-helmikuun vaihteessa Puolassa, Slovakiassa, Thaimaassa ja USAssa. Kisojen isäntämaa Sveitsi pääsi suoraan kisoihin ilman karsintoja.

Ruotsi voitti historiansa yhdeksännen ja seitsemännen peräkkäisen maailmanmestaruutensa kaatamalla kisaisäntä Sveitsin finaalissa jatkoajalla lukemin 3–2. Pronssia sai Suomi kaatamalla Tšekin pronssiottelussa lukemin 5–4, niinikään jatkoajalla.

Kisoissa tehtiin naisten MM-kilpailujen uusi katsojaennätys. Paikan päällä kävi yhteensä 44&nbsp;513 ihmistä.

## Joukkueet

**Lohko A**
* 
* 
* 
* 

**Lohko B**
* 
* 
* 
* 

**Lohko C**
* 
* 
* 
* 

**Lohko D**
* 
* 
* 
* 

## Karsinnat

Karsintoihin on ilmoittautunut 28 maata. Uutena maana karsintoihin on ilmoittautunut Belgia. Paikat karsinnoista MM-kisoihin jakautuvat siten, että Euroopasta kisoihin pääsee 10, Aasia-Oceaniasta 4 ja Amerikasta 1.

## Areenat

## Alkulohkot

### Lohko A

### Lohko B

### Lohko C

### Lohko D

## Pudotuspelit ja sijoitusottelut
Pudotuspeleihin selviytyivät kaikki joukkueet lohkoista A ja B siten, että näiden lohkojen kolmoset ja neloset kohtaavat D- ja C- lohkojen ykköset ja kakkoset neljännesvälierissä, samalla kun A- ja B-lohkojen ykköset ja kakkoset pääsevät suoraan puolivälieriin. Lohkojen C ja D kolmoset ja neloset pelaavat sijoitusottelut sijoista 13.–16. Neijännesvälierissä hävinneet joukkuet pelaavat sijoitusottelut keskenään sijoista 9.–12. Puolivälierissä hävinneet joukkuet pelaavat sijiitusottelut sijoista 5.–8.

## Sijoituspelit
### Sijojen 13–16 välierät

### Sijojen 9–12 välierät

### Sijojen 5–8 välierät

### Sija 15

### Sija 13

### Sija 11

### Sija 9

### Sija 7

### Sija 5

## Pudotuspelit

### Neljännesvälierät

### Puolivälierät

### Välierät

### Pronssiottelu

### Loppuottelu

## Lopputulokset

 **Loppukilpailu** 

## Lähteet

## Aiheesta muualla
* Virallinen kisasivusto  
* Kisat kansainvälisen salibandyliiton sivuilla 
* WFC qualification 2019
Kate Allen

**Kate Allen** -nimisiä henkilöitä ovat:

* Kate Allen (s. 1970), australialais-itävaltalainen triathlonisti ja olympiavoittaja
* Kate Allen (s. 1974), australialainen maahockeypelaaja ja olympiavoittaja
* Kate Allen, o.s. Slatter (s. 1971), australialainen soutaja ja olympiavoittaja
Sophisti-pop

**Sophisti-pop** (’hienostunut pop’) on pop- ja rockmusiikin jazztyylinen alalaji ja nimitys, jota käytetään etenkin 1980-luvulla tietyistä Ison-Britannian muusikoista ja yhtyeistä. Monet sophisti-popia tehneet artistit lisäsivät soundiinsa jazzin lisäksi myös soulvaikutteita. Tunnettuja sophisti-popia soittaneita artisteja ovat muun muassa Simply Red, Sade, The Style Council, Everything but the Girl, The Blue Nile, Basia, Swing Out Sister ja Prefab Sprout. Sophisti-popista ei koskaan tullut erityisen suosittu tyylilaji (lukuun ottamatta erityisen hyvin menestynyttä Sadea ja Simply Rediä), ja 1990-luvun alkuun mennessä sen suosio oli jo vähentymään päin.

## Lähteet
Vesiliikenne

**Vesiliikenne** on vedessä tapahtuvaa liikennettä. Usein puhutaan tarkemmin **laivaliikenteestä**, vaikka vesiliikenteeseen luetaan kuuluvaksi muutkin vesikulkuneuvot. Vesikulkuneuvoja eli aluksia ovat esimerkiksi laivat, veneet, lautat, ilmatyynyalukset ja sukellusveneet. Vesiliikenteellä on saavutettavissa muiden liikennemuotojen näkökulmasta hankalastikin saavutettavat kolkat, kunhan ne sijaitsevat veden äärellä. Se on erityisen merkittävä liikennemuoto rahdinkuljetuksen osalta, sillä rahtilaivojen suuri kuljetuskapasiteetti mahdollistaa yksikkökohtaisten kuljetuskustannusten alhaisuuden ja täten kannattavan liikennöinnin. Merkittävä osa vesiliikenteestä on myös matkustajaliikennettä, jokia jaetaan edelleen linjaliikenteeseen ja risteilyihin. Mannertenvälisen lentoliikenteen kehittyminen on vähentänyt hitaamman linjaliikenteen kysyntää huomattavasti.

## Katso myös
* Merenkulku
David Weightman

**David John Weightman** (s. 28. syyskuuta 1971 Brisbane, Australia) on australialainen soutaja ja olympiamitalisti.

Weightman saavutti Robert Scottin parina olympiahopeaa perämiehettömässä kaksikossa Atlantassa 1996. Maailmanmestaruuskilpailuissa hän sijoittui kahdeksikossa kymmenenneksi Wienissä 1991, perämiehellisessä nelosessa viidenneksi Račicessa 1993 ja Indianapolisissa 1994 sekä kahdeksikossa 11:nneksi Tampereella 1995.

## Lähteet
Robert Scott (soutaja)

**Robert Geoffrey Scott** (s. 5. elokuuta 1969 Perth, Australia) on australialainen soutaja ja olympiamitalisti.

Scott saavutti David Weightmanin parina olympiahopeaa perämiehettömässä kaksikossa Atlantassa 1996. Neljä vuotta aiemmin Barcelonan olympialaisissa Scott sijoittui kahdeksikossa viidenneksi. Maailmanmestaruuskilpailuissa hän sijoittui kahdeksikossa kahdeksanneksi Tasmaniassa 1990, neljänneksi Račicessa 1993 ja 11:nneksi Tampereella 1995.

Scottin puoliso on vesipallon olympiavoittaja Liz Weekes.

## Lähteet
Maantiejuoksu

**Maantiejuoksu** eli **katujuoksu** on juoksulaji, jossa kilpaillaan tyypillisesti 5 km, 10 km, puolimaratonin ja maratonin (42,195 km) mittaisilla matkoilla. Kansainvälisen yleisurheiluliiton sääntöjen mukaan muita maantiejuoksun vakiomatkoja ovat 15 km, 20 km, 25 km, 30 km, 100 km sekä maantieviesti. Maantiejuoksut tulee suorittaa kestopäällysteisillä teillä, eikä reitti saa kulkea pehmeällä alustalla, kuten ruohikolla.

Maantiejuoksuissa pidetään kirjaa ennätyksistä, vaikka reitit poikkeavat aina toisistaan. Ennätyskelpoisen reitin täytyy olla virallisen reitinmittaajan mittaama. Kilpailun lähdön ja maalin välinen etäisyys linnuntietä mitattuna ei saa olla yli 50&nbsp;% kilpailtavan matkan etäisyydestä. Reitin keskimääräinen kaltevuus alaspäin ei saa olla enempää kuin 0,1&nbsp;% eli esimerkiksi 10 kilometrin reitillä maali saa sijaita korkeintaan 10 metriä alempana kuin lähtö.

Maratonia pidempiin juoksumatkoihin viitataan yleensä nimellä ultrajuoksu. Ultrajuoksukilpailutkin voivat tapahtua maantiellä, mutta niitä järjestetään myös haastavimmissa olosuhteissa, kuten polkujuoksuina.

## Maantiejuoksut arvokisoissa
Maraton kuuluu olympialaisten, yleisurheilun maailmanmestaruuskilpailujen ja yleisurheilun EM-kilpailujen ohjelmaan. Vuodesta 2016 alkaen EM-kilpailuissa tosin kilpaillaan maratonin sijaan puolimaratonilla, mikäli samana vuonna järjestetään kesäolympialaiset. Joka toinen vuosi järjestettävät EM-kilpailut osuvat siis joka toinen kerta samalle vuodelle neljän vuoden välein järjestettävien kesäolympialaisten kanssa. Puolimaratonilla järjestetään omat maailmanmestaruuskilpailut joka toinen vuosi.

## Kansalliset mestaruuskisat Suomessa
Maantiejuoksun SM-kilpailut juostaan vuosittain keväisin ja niissä kilpaillaan puolimaratonin matkalla aikuisten sarjoissa. Kisoissa kilpaillaan myös 17- ja 19-vuotiaiden junioreiden sarjoissa 10 km matkalla. Maratonin SM-kilpailut kilpaillaan erikseen yleensä syksyllä vuosittain.

## Lähteet

## Aiheesta muualla
Andrew Cooper

**Andrew Dollman Cooper** (s. 23. joulukuuta 1964 Melbourne, Australia) on australialainen soutaja, joka voitti urallaan olympiakultaa ja kaksi maailmanmestaruutta.

Cooper voitti ensimmäisen maailmanmestaruutensa kahdeksikossa Nottinghamissa 1986. Kööpenhaminan MM-kilpailuissa 1987 Australian kahdeksikko sijoittui neljänneksi ja Soulin olympialaisissa 1988 viidenneksi. Tämän jälkeen Cooper siirtyi perämiehettömään neloseen ja voitti maailmanmestaruuden Wienissä 1991 sekä olympiakultaa Barcelonassa 1992. Hän oli mukana vielä Tampereen MM-kilpailuissa 1995, joissa australialaiset jäivät viidenneksi.

## Lähteet
WayV

**WayV** (威神V, WeiShen V) on eteläkorealaisen yhtyeen NCT:n kiinalainen alaryhmä, joka koostuu seitsemästä jäsenestä: Kun, Ten, Winwin, Lucas, Xiaojun, Hendery ja Yangyang.

SM Entertainment esitteli ryhmän ensimmäisen kerran 13. elokuuta 2018 työnimellä NCT China ().  Tammikuussa 2019 WayV aloitti toimintansa SM Entertainmentin kiinalaisen tuotantoyhtiön Label V:n alaisuudessa.

## Historia

### 2016–2018: Ennen debyyttiä
Tammikuussa 2016 SM Entertainmentin perustaja Lee Soo-man ilmoitti suunnittelevansa uutta poikaryhmää, joka koostuisi useista ympäri maailmaa toimivista eri yksiköistä.

Ten debytoi 10. huhtikuuta 2016 ensimmäisen yksikön eli NCT U:n kanssa. Winwin debytoi 7. heinäkuuta 2016 osana toista yksikköä, NCT 127:ää. Tammikuussa 2018 SM Entertainment ilmoitti, että Kun ja Lucas olisivat NCT 2018:n ja NCT U:n uusia jäseniä. WayV esiteltiin ensimmäisen kerran 13. elokuuta 2018 NCT:n Twitter-tilin kautta työnimellä NCT China. 15. lokakuuta SM ilmoitti ryhmän aloittavan marraskuussa 2018 täysin kiinalaisella kokoonpanolla ja toiminnan alkavan Kiinassa vuonna 2019.

31. joulukuuta 2018 SM Entertainment ilmoitti, että uuden yksikön virallinen nimi tulisi olemaan WayV (威神 V). Yksikkö aloitti tammikuussa 2019 SM Entertainmentin kiinalaisen tuotantoyhtiön Label V:n alaisuudessa. Se oli toimintansa aloittaessaan NCT:n neljäs yksikkö.

### 2019: Debyytti
17. tammikuuta WayV julkaisi ensimmäisen digitaalisen EP-levynsä, *[[The Vision]]*, jonka kärkisingle oli NCT 127:n ”Regular”-kappaleen kiinankielinen versio.

1. toukokuuta WayV esitteli ensimmäisen minialbuminsa *[[Take Off (WayV:n albumi)|Take Off]]*. Albumi julkaistiin 9. toukokuuta.

## Jäsenet
* Hendery (黄冠亨)
* Kun (钱 锟)
* Lucas (黃旭熙)
* Ten (เต น ล์ ชิต พล ลี้ พ กุล / 李永钦)
* Winwin (董思成)
* Xiaojun (肖德俊)
* Yangyang (刘 扬扬)

## Diskografia
### EP:t
* *[[The Vision]]* (2019)
* *[[Take Off (WayV:n albumi)|Take Off]]* (2019)
* *[[Take Over the Moon]]* (2019)

### Studioalbumit
* *[[Awaken the World]]* (2020)

## Lähteet

## Aiheesta muualla
Tapa Paha Tapa

__EISISLUETT__
**Tapa Paha Tapa** oli vuosina 1983–1986 toiminut helsinkiläinen synthpop-yhtye. Yhtyeen perustivat Nurmeksesta Helsinkiin muuttaneet Esa Hyvönen ja Otso Pakarinen, joka oli aikaisemmin soittanut syntetisaattoreita yhden singlen julkaisseessa Mojova Lisä -yhtyeessä. Tapa Paha Tapa teki vuonna 1983 singlen OHO!/Extend-levymerkille ja julkaisi kasettialbumin *Aurinko*. Yhtye teki myös nauhoituksia myös tämän jälkeen, mutta ne jäivät kokonaan julkaisematta. Tapa Paha Tapan musiikkiin vaikuttivat esimerkiksi Tangerine Dream, Kraftwerk ja Klaus Schulze.

Tapa Pahan julkaisuista on tullut harvainaisuuksia, ja yhtyettä pidetään yhtenä suomalaisen synthpopin uranuurtajista. Vuonna 2019 Svart Records julkaisi yhtyeen tuotannosta 25 kappaletta sisältävän kokoelman *[[Aurinkoko]]*.

## Jäsenet

* Mirja Nevalainen – laulu
* Otso Pakarinen – syntetisaattorit
* Jari Heikkinen – syntetisaattorit
* Esa Hyvönen – rummut

## Diskografia
### Albumit
* 

### Singlet
* ”Mennyt maailma” / ”Vanha suola janottaa” (1983, OHO!/Extend Records)

### Kokoelmat
* 
* 

## Lähteet

## Aiheesta muualla
* Tapa Paha Tapa Suomen äänitearkistossa 
* Tapa Paha Tapa Discogs-sivustolla
Alois Hába

**Alois Hába** (21. kesäkuuta 1893 Vizovice – 
18. marraskuuta 1973 Praha) oli tšekkiläinen säveltäjä, musiikkiteoreetikko ja -pedagogi. Hänet tunnetaan mikrotonaalisen musiikin uranuurtajana.

Hába opiskeli säveltämistä Vítězslav Novákin johdolla Prahassa 1914–1915 sekä Franz Schrekerin johdolla Wienissä 1917–1920 ja Berliinissä 1920–1922. Wienissä hän tutustui Arnold Schönbergin dodekafoniseen musiikkiin. Hän sai vaikutteita myös kotiseutunsa Määrin kansanmusiikista, jossa käytetään mikrointervalleja. Näiden pohjalta hän kehitti oman neljäs- ja kuudesosasäveliin perustuvan sävelkielensä, sitä tukevan teorian ja siihen soveltuvia soittimia.

Hába opetti Prahan konservatoriossa vuodesta 1923, jossa hänellä oli oppilaita muun muassa Balkanin maista ja Turkista.

Alois Habán tunnetuimpiin sävellyksiin kuuluu ooppera *Matka* (), joka sai kantaesityksensä 1931. Se on yhä maailman ainoa neljäsosasävelasteikkoon perustuva ooppera. Sen lisäksi hän on säveltänyt mikrotonaalista musiikkia erikoisrakenteiselle pianolle sekä jousikvartettoja.

## Lähteet
Vilém Blodek

**Vilém František Blodek** (3. lokakuuta 1834 Praha – 1. toukokuuta 1874 Praha) oli tšekkiläinen säveltäjä ja huilisti, jonka tuotanto oli aikoinaan suosittua mutta on sittemmin jäänyt aikalaissäveltäjä Bedřich Smetanan varjoon.

Blodek aloitti 12-vuotiaana opinnot Prahan konservatoriossa, sävellyksen opettajanaan Jan Bedřich Kittl ja huilunopettajana Antonín Eiser. Lisäksi hän opiskeli pianonsoittoa yksityisesti. Vuosina 1853–1855 Blodek toimi vauraan perheen musiikinopettajana Galitsiassa. Palattuaan Prahaan hän konsertoi pianistina ja kuoronjohtajana. Vuodesta 1860 hän opetti huilunsoittoa Prahan konservatoriossa. Hän kuoli 39 vuoden iässä.

Blodekin keskeisinä sävellyksinä pidetään vuoden 1862 huilukonserttoa ja vuoden 1867 oopperaa *V studni* ().

## Lähteet
Nowra

**Nowra** on kaupunki Australiassa, Uuden Etelä-Walesin osavaltiossa. Kaupungissa oli 30&nbsp;856 asukasta vuoden 2016 väestönlaskennassa, ja se sijaitsee 121 kilometriä Sydneystä lounaaseen. Nowra perustettiin vuonna 1857, ja siitä tuli kaupunki vuonna 1979. Kaupunki sijaitsee Shoalhaven-joen suistossa. Kaupungin asukkaista noin 20 prosenttia on alle 14-vuotiaita, ja noin 20 prosenttia on yli 65-vuotiaita.

## Lähteet

## Aiheesta muualla
Satu Tuuli Karhu

**Satu Tuuli Karhu** (s. 5. joulukuuta 1994 Kajaani) on suomalainen näyttelijä, joka tunnetaan muun muassa roolistaan elokuvassa *[[Ilosia aikoja, Mielensäpahoittaja]]* (2018), josta hänet palkittiin parhaan naissivuosan Jussi-palkinnolla. Karhu sai sivuosa Jussi-palkinnon myös elokuvasta *[[Omenavarkaat]]* (2024) ja on lisäksi saanut Jussi-sivuosaehdokkuuden myös elokuvasta *[[Eden (elokuva)|Eden]]* (2020).

Karhu kiinnostui teatterista, kun Kajaanin seurakunnan nuorisotyöntekijä pyysi häntä Kajaanin kaupunginteatterin kanssa toteutettavaan produktioon. Hän pääsi ensiyrittämällä Teatterikorkeakouluun, josta valmistui teatteritaiteen maisteriksi vuonna 2019.

Vuonna 2019 Karhu esitti toista pääosaa Zaida Bergrothin ohjaamassa elokuvassa *[[Marian paratiisi]]*. Vuonna 2020 hän näytteli elokuvissa *[[Eden (elokuva)|Eden]]* ja *[[Naurun varjolla]]* sekä rikostelevisiosarja *[[Karppi (televisiosarja)|Karpin]]* toisella tuotantokaudella. Karhu on myös näytellyt Suomen Kansallisteatterin suurella näyttämöllä. Vuonna 2021 Karhu esiintyi sarjoissa *[[Sisäilmaa]]* sekä *[[Mädät omenat]]*. 
Vuonna 2022 hän tuli valituksi Q-teatterin ensembleen.

Freelancereilla voi välillä olla töitä kiireeksi asti, mutta sitten taas hiljaisempaa. Karhulta peruuntui vuoden sisällä viisi tuotantoa ensin koronaviruspandemian vuoksi ja sitten alan talousvaikeuksien takia. Hän päätti opiskella itselleen toisen ammatin. Karhu valitsi hierojan koulutuksen, sillä sen opiskelu kesti alle vuoden ja sujui näyttelijän työn ohessa. Hän valmistui kesällä 2024 ja on siitä lähtien ottanut asiakkaita vastaan rinnan teatteritöiden kanssa. Suuri rooli teatterissa tietää kiireitä, mutta kaksi työtä takaa varmemman toimeentulon.

## Filmografia

## Lähteet

## Aiheesta muualla
* 
*
Orange (Australia)

**Orange** on kaupunki Australiassa Uuden Etelä-Walesin osavaltiossa. Kaupungissa oli 37&nbsp;181 asukasta vuoden 2016 väestönlaskennassa, ja se sijaitsee Sydneystä länteen. Orange perustettiin vuonna 1846, ja siitä tuli kaupunki vuonna 1946. Kaupungin asukkaista noin 21 prosenttia on alle 14-vuotiaita, ja noin 17 prosenttia on yli 65-vuotiaita.

## Lähteet

## Aiheesta muualla
Australian maantiede

Australia on ainoa asuttu maanosa, joka sijaitsee kokonaan eteläisellä pallonpuoliskolla. Australia on myös maanosista pienin, kuivin ja laakein. Itä-Australiassa kohoavat Australian Kordillieerit, joiden rinteet ulottuvat lumirajan yläpuolelle, jolloin laskettelukin on mahdollista. Kordillieerit laskeutuvat länsiosassaan alangoksi, jossa virtaavat maanosan tärkeimmät joet, kuten Darling ja Murray. Alangon keskialueilla on useita laskujoettomia suolajärviä. Alankoalueen länsipuolella pinnanmuodot kohoavat keskimäärin noin 300–500 metriä korkeaksi ylängöksi, joka on lähinnä kuivaa pensasaroa ja aavikkoa.

Australian suurimmat kaupungit ovat Sydney (4,4 milj. as.), Melbourne (3,9 milj.), Brisbane (1,9 milj.), Perth (1,6 milj.) ja Adelaide (1,2 milj.). Pääkaupungissa Canberrassa on 345&nbsp;000 asukasta.

## Ilmasto
Australian pohjoisosat kuuluvat kuumaan, keskiosat lämpimään ja eteläosat lauhkeaan ilmastovyöhykkeeseen. Keskiosat, joita kutsutaan Outbackiksi, 'takamaaksi', ovat pysyvien korkeapaineiden leveysasteilla, ja muistuttavat Saharaa ja Kalaharia. Sateisemmat alueet reunustavat mantereen kuivaa ydintä. Trooppisessa pohjoisosassa sadekausi ajoittuu marraskuun ja huhtikuun välille, kun pasaatien kohtaamisvyöhyke liikkuu alueelle. Samaan aikaan syntyy Australian monsuuni, ja vallitseva tuulensuunta on koillisesta.

Australian itä- ja kaakkoisosissa sateita saadaan ympäri vuoden. Keskiosan aavikko ulottuu länsirannikolle 18. ja 30. eteläisen leveyspiirin välisellä alueella sekä etelärannikolle 125. ja 135. itäisen pituuspiirin välisellä alueella.

Trooppiset syklonit osuvat Australiaan pari kertaa vuodessa, yleensä maan pohjois- ja luoteisosaan. Ne esiintyvät yleensä kesäkaudella joulu-huhtikuussa.

## Luonto

Koska Australia on ollut pitkään eristyksissä muista maanosista, sen luonto on saanut rauhassa kehittyä omanlaisekseen. Varsinkin mantereen eläimistö on kehittynyt pitkään muista erillään. Australiassa elää monia endeemisiä eläin- ja kasvilajeja, joita ei tavata missään muualla maapallolla. Tunnetuimpia australialaisista kasveista ovat eukalyptukset. Australia on suurimmaksi osaksi aavikkoa tai savannia. Vain itärannikolla on trooppisia ja subtrooppisia sademetsiä ja lounaisosassa on nahkealehtistä kasvillisuutta.

Australiassa on arvioitu elävän 300&nbsp;000 eläinlajia, joista tunnetaan vasta kolmannes. Nisäkkäitä tunnetaan 280 lajia, lintuja yli 700 lajia, matelijoita 380 lajia, sammakkoeläimiä 120 lajia ja makeanveden kaloja noin 200 lajia. Loput lajit ovat selkärangattomia.

Mantereelle erityisen luonteenomainen on runsas pussieläinlajisto, johon kuuluvat muun muassa yli 50 kengurulajia sekä koala ja vompatit. Australian eläimistöön kuuluu myös vesinokkaeläin, joka on neljän nokkasiililajin ohella yksi maailman viidestä munivasta nisäkäslajista. Australian pohjoisosien sademetsäalueiden joissa vaanii krokotiileja, joiden saaliiksi jää silloin tällöin ihmisiäkin.

## Lähteet

## Aiheesta muualla
Riistapäivät

**Riistapäivät** on vuodesta 1990 alkaen järjestetty kaksipäiväinen valtakunnallinen seminaaritapahtuma, jossa Suomen riistantutkimuksen, riistahallinnon ja muun riista-alan ammattilaiset esittelevät ajankohtaisia aiheita. Vuoteen 2018 tapahtuman pääjärjestäjä oli Luonnonvarakeskus ja sen edeltäjä Riista- ja kalatalouden tutkimuslaitos, vuodesta 2019 alkaen Metsähallitus.

Lähde: 

## Lähteet
Port Macquarie

**Port Macquarie** on kaupunki Australiassa, Uuden Etelä-Walesin osavaltiossa. Kaupungissa oli 44&nbsp;811 asukasta vuoden 2016 väestönlaskennassa, ja se sijaitsee Sydneystä koilliseen. Port Macquarie perustettiin rangaistussiirtolana vuonna 1821. Se hylättiin vuonna 1830, mutta asutettiin pian uudelleen. Kaupungin asukkaista noin 17 prosenttia on alle 14-vuotiaita, ja noin 28 prosenttia on yli 65-vuotiaita.

## Lähteet

## Aiheesta muualla
Raymond Terrace

**Raymond Terrace** on kaupunki Australiassa, Uuden Etelä-Walesin osavaltiossa. Kaupungissa oli 13&nbsp;301 asukasta vuoden 2016 väestönlaskennassa, ja se sijaitsee 145 kilometriä Sydneystä koilliseen. Raymond Terrace perustettiin 1830-luvulla. Nykyään kaupungissa tuotetaan esimerkiksi sitrushedelmiä ja maitotuotteita. Kaupungin asukkaista noin 21 prosenttia on alle 14-vuotiaita, ja noin 16 prosenttia on yli 65-vuotiaita.

## Lähteet

## Aiheesta muualla
Singleton (Australia)

**Singleton** on kaupunki Australiassa, Uuden Etelä-Walesin osavaltiossa. Kaupungissa oli 13&nbsp;217 asukasta vuoden 2016 väestönlaskennassa, ja se sijaitsee 150 kilometriä Sydneystä pohjoiseen. Singleton perustettiin vuonna 1820, ja siitä tuli kaupunki vuonna 1836. Nykyään kaupungissa tuotetaan esimerkiksi oliiveja ja maitotuotteita. Hiilikaivokset ovat taloudellisesti tärkeitä. Kaupungin asukkaista noin 21 prosenttia on alle 14-vuotiaita, ja noin 13 prosenttia on yli 65-vuotiaita.

## Lähteet
František Xaver Dušek

**František Xaver Dušek** (8. joulukuuta 1731 Chotěborky u Jaroměře – 12. helmikuuta 1799 Praha) oli tšekkiläinen säveltäjä, cembalisti ja pianisti. Hän tuli tunnetuksi enemmänkin laulajatar Josefina Duškován aviomiehenä ja Wolfgang Amadeus Mozartin majoittajana tämän Prahassa oleskelun aikana.

Köyhästä perheestä kotoisin ollut Dušek oppi musiikkia kylän opettajalta ja pääsi paikallisen kreivi Šporkin kustantamana musiikkioppiin jesuiittakouluun Hradec Královéssa. Vaikea loukkaantuminen keskeytti opinnot, mutta kreivin tukemana hän pääsi opiskelemaan urkujensoittoa František Václav Habermannin johdolla Prahassa ja sitten cembalonsoittoa Wienissä Georg Christoph Wagenseilin oppilaana. Hän avioitui vuonna 1776 lahjakkaan laulajattaren Josefina Hambacherin kanssa ja matkusti tämän kanssa monilla kiertueilla. Mozartin perheeseen he tutustuivat häämatkallaan Salzburgissa.

Dušekia pidetään merkittävänä 1700-luvun loppupuolen soitinmusiikin säveltäjänä. Valtaosa hänen tuotannostaan koostuu orkesteri-, kamariyhtye- ja pianoteoksista. Hän sävelsi muun muassa 37 sinfoniaa, 20 jousikvartettoa, 21 jousitrioa, 49 partitaa puupuhaltimille, 13 menuettia ja yhdeksän cembalokonserttoa.

## Lähteet